کورلوق و بصیرت: ائدیپدن اورهان پاموکا و آیری منه قدر. بو فیلمین آدی «The Other Me»-دیر. اذربایجان تو

کورلوق و بصیرت: ائدیپدن اورهان پاموکا و آیری منه قدر. بو فیلمین آدی «The Other Me»-دیر. اذربایجان تورکجه‌سینده بیز «باشقا من» آدینی اویغون گؤردوک. فیلم ۲۰۲۲-جی ایلده گیگا آگلادزی‌نین رئژیسورلوق دئبوتو-بیرینجی چیخیش اولان ABŞ-ده اولان هالیوودون دئتئکتیو درام فیلمی استحصالی‌دیر. دیوید لینچ مشهور دونیا کینوتئاترین رئژیسورو بو فیلم‌ده پرودوسئر عنوانیندا چیخیش ائتمیشدیر. فیلمین چکیلمه‌سی گورجوستاندا آپاریلیب. بو اثرده، جیم ایستورگئسسین باش رولو آلمیشدی. من بو فیلمی چوخ سئودیییمه گؤره دونیا تنقیدلریندن واز کئچدیم و اؤز تنقیدیمی بو متن‌ده گتیردیم. انسان تاریخ بویو گؤرمه‌یی یالنیز گؤزون فیزیولوژی فعّالیّتی کیمی یوخ، حقیقتی درک ائتمه‌نین بیر یولو کیمی قبول ائدیب. گؤز ظاهری دونیانی گؤرور، اما میف‌لرده، دین‌لرده، فلسفه‌ده و ادبیّاتدا دفعه‌لرله بئله بیر پارادوکس‌لارا قارشیلاشیریق: انسان بعضاً حقیقتی گؤرمک اوچون اوّلجه عادی گؤرمه قابیلیّتیدن اوزاق‌لاشمالیدیر. اما سونرا حیاتی ایرکندنداها چوخ فرق‌لنیر. بلکه گؤردویو شئی‌لر دَیییشیلیر؟ بو فیکیر سوفوکلوسون کرال ادیب اثرینده، اسلام دوشونجه‌سینده‌کی بصیرت آنلاییشیندا، هند عنعنه‌سینده‌کی «اوچونجو گؤز» سیموولون، اورهان پاموکون «منیم آدیم قیرمیزی» رومانیندا و معاصر «The Other Me» فیلمینده مختلف فورمالاردا گؤرونور. بو اثرلری بیرلشدیرن اساس سوال بئله‌دیر: انسانین گؤزلری ایله گؤردویو حقیقت‌دیرمی یوخسا حقیقی گؤرمه گؤزون حدودلاریندا کناردا باشلاییر؟  کرال ائدیپ بو موتیوین اَن گوجلو نماینده‌لربندن بیری ساییلیر. ائدیب اثرین بؤیوک حیصّه‌سینده گؤزلری آچیق حالدا یاشاییر، لاکین اؤز حقیقتینی گؤره بیلمیر. او آتاسی‌نین کیم اولدوغونو، اونون اؤلومونده‌کی رولونو و آناسی ایله مناسیبتی‌نین اصل ماهیّتینی بیلمیر. حقیقتی درک ائتدییی آندا اؤزونو کور ائدیر. بئله‌لیک‌له، اثرده غریبه بیر پارادوکس یارانیر: گؤرن ائدیپ حقیقتی بیلمیر، کور ائدیپ ایسه حقیقتی بیلیر. بورادا کورلوق یالنیز جزا دئییل، هم ده درک ائتمه‌نین سیموولونا چئوریلیر. ائدیپ ظاهری دونیایا باخارکن اؤز حقیقتینی گؤره بیلمیردی. گؤزلرینی ایتیردیکدن سونرا ایسه دقّتی اؤز داخیلینه یؤنلیر. اسلام دوشونجه‌سینده ده ظاهری گؤرمه ایله باطنی گؤرمه آراسیندا فرق واردیر. «بصیرت» یالنیز گؤزله گؤرمک دئییل، حادثه‌لرین و وارلیغین ظاهری گؤرونوشونون آرخاسینداکی معنانی درک ائتمکدیر. ساده شکیلده دئسک، گؤز ظاهری عالمی، بصیرت ایسه اونون معناسینی گؤرور. بونا گؤره انسانین گؤزلرژ آچیق اولا بیلر، اما اونون «قلب گؤزو» باغلی قالا بیلر. بو باخیمدان ائدیپ ایله بصیرت آنلاییشی اراسیندا ماراق‌لی بیر پارالل یارانیر. هر ایکی‌سینده فیزیکی گؤرمه ایله حقیقتی درک ائتمک عینی شئی دئییل. لاکین آرالاریندا مهم فرق ده واردیر. اسلام دوشونجه‌سینده بصیرت داها چوخ معنوی و ادراکی بیر قابیلیّت‌دیر. ائدیپ‌ده ایسه حقیقتین درک ائدیلمه‌سی فاجعه‌لی اؤزونون قارانلیق طرفینی درک ائتمه فورماسیندا میدانا چیخیر. هند دینی-فلسفی عنعنه‌سینده‌کی «اوچونجو گؤز» ده عینی بؤیوک موتیوین باشقا بیر ایفاده‌سیدیر.خصوصی‌له شیوا اوبرازیندا اوچونجو گؤز عادی گؤرمه‌دن داها یوکسک ادراکی سیموول‌لاشدیریر. ایکی گؤز گؤرونن دونیانی، اوچونجو گؤز ایسه گؤرونن آراسینداکی حقیقتی ایفاده ائدن سیموول کیمی باشا دوشوله بیلر. بورادا «اوچونجو گؤز» حقیقی آناتومیک اورقان کیمی دئییل، انسانین ادراکی‌نین گئنیش‌لنمه‌سی کیمی آنلاشیلیر. بو موتیوی «The Other Me» فیلمی‌نین بیرباشا منبع‌یی حساب ائتمک دوزگون اولماز. لاکین هر ایکی‌سینده عینی قدیم فیکیر گؤرونور: عادی گؤرمه ایله حقیقی گؤرمه آراسیندا فرق واردیر: اورهان پاموکون «منیم ادیم قیرمیزی» رومانیندا ایسه بو پروبلئم رسّامین گؤزو و مینیاتوذ صنعتی واسیطه‌سیله اورتایا چیخیر. رومانین مهم مسئله‌لریندن بیری رسّام نئجه گؤرمه‌سی و گؤردویونو نئجه تصویر ائتمیشدیر. غرب پئرسپئکتیو رسّام‌لیغیندا فردی باخیش مهم اهمیّت داشیییر. رسّام معیّن بیر نقطه‌دن دونیایا باخیر و گؤردویو دونیانی اؤز فردی باخیشی ایله تصویر ائدیر. کلاسیک شرق مینیاتور عنعنه‌سینده ایسه فردی باخیشین بو شکیلده اؤن پلانا چیخماسی داها پروبلئم‌لی مسئله‌دیر.رسّام اؤز «من»ینی آرادان گؤتوره‌رک عنعنه‌یه معیّن ائستئتیک-متافیزیک تصوورونه اویغون شکیلده تصویر یاراتماغا چالیشا بیلر. بئله‌لیک‌له، رسّامین قارشیسیندا ایکی سوال یارانیر«من نئجه گؤرورم؟» و «دونیا نئجه تصویر ائدیلمه‌لیدیر؟» بو ایکی سوال آراسیندا یارانان قارشیدورمت «منیم آدیم قیرمیزب» رومانی‌نین اساس فلسفی پروبلئملریندن بیریدیر. روماندا کور رسّام حاققیندت روایت‌لر ده بو موضوع‌نو داها دا گوجلندیریر. بورادا کورلوق پارادوکسال شکیلده رسّام‌لیغین سون مرحله‌سی کیمی دوشونوله بیلر.