#مقاله_گونوموز شعر اؤلور، شعر دیریلیر یازیچی: #کنعان_حاجی #ادبیات_ائوی @AdabiyatEviشعر اؤلور، شع

#مقاله_گونوموز شعر اؤلور، شعر دیریلیر یازیچی: #کنعان_حاجی #ادبیات_ائوی @AdabiyatEviشعر اؤلور، شعر دیریلیر... بو گون پوئزییا پروْزانین یوکونه شریک اولماقدادیر. حمید هریسچی‌نین شعرلرینین تیمثالیندا بونو گؤروروک. پروزادان نون‌فیکشن ژانری دونیادا یایغینلاشیب، بو، اوخوجو ماراغیندان یارانان تؤره‌مه بیر ژانردیر. فیکس‌بیوقرافییا داها چوخ اوخونور. پروزا دا دونیادا آرتیق یئنی بیر کیفیت مرحله‌سینه قدم قویور، کلاسیک فورمالار سیرادان چیخیر. دونیا کیتاب بازاریندا اوخوجو ایله «اوینایان» مئتارومانلاذ چوخلوق تشکیل ائدیر. خصوصاً، مینیمالیست پروزایا اوستونلوک وئریلیر. رومانلار دوخسان-یوز صحیفه جیواریندا یازیلیر. بوگونکو اوخوجونون قالین رومانلار اوخوماغا آرتیق واختی یوخدور. اسمارت‌فون دونیاسیندا بونا هئچ احتیاج دا گؤرونمور. مینیمالیست پروزا ائپیک شعر قدر کیچیلمکده‌دیر. گول‌حسین حسین‌اوغلو اییرمینجی عصرده منثور شعرلر یازیردی. بو قیسا متن‌لر ساده‌جه، تصویر شعرلری ایدی. بئله دئمک مومکونسه، پروزا ایله پوئزییانین هیبریدی ایدی. آمما منثور شعری داها دا فونکسیوناللاشدیرماق اوچون اونا اجتماعی مضمون قاتماق، اونون اوْنورغاسینا سوژئت، ناراتیو علاوه ائتمک لازم گلیر. اینسان میفولوزییاسیز یاشایا بیلمز. او، دایم اؤز اطرافیندا حئکایه‌لر قورور. ایلکین زامانلاردا او، بونو شعر دیلی ایله ایفاده ائدیب. حئکایت‌لرین، میف‌لرین یاراندیغی یئرلر چؤلدور. ذاتاً، چؤل هاللوسیناسییا مکانی‌دیر، ایلغیم‌لار، سراب‌لار دیاری‌دیر. صحرا پوئزییاسی اساساً، قدیم بدوی طایفالارینین شعر عنعنه‌لرینده مهم یئر توتور. شرق شعرلری صحرانین پوئزییاسینی ادبیاتا گتیردیلر. ایلک صحرا شاعری امرو القیس اولوب. «لیلی و مجنون»دا مجنونون اصل آدینین قیس اولماسی دا تصادفی دئییل. شعر، کوتله‌لر اوچون بیچیلمیش کافتاندیر. آمما... «کیمسه‌لرین واختی یوخ اینجه شئیلری آنلاماغا...» (گولتن آکین) ۸۸-جی ایلده مئیدان حرکاتی باشلایاندا انقلابین رومانتیکاسینی محض پوئزییا کؤروکله‌ییردی. توفیق فیکرتین مشهور شعری مئیدانین ریتمینی معیّن ائدیردی. («میللت یولودور، حاق یولودور، توتدوغوموز یول») بو ریتمه بختیار واهاب‌زاده‌نین، خلیل رضا اولوتورکون، صابیر روستمخانلی‌نین، روستم بهرودی‌نین کوتله‌لر جوشدوران شعرلری ده قوشولدو. مئیدانی دا محض شاعیر اداره ائدیردی - صابیر روستمخانلی. بو دا تاریخین بیر شاعیرین بویونا بیچدییی بیر کافتان ایدی. مستقللییین قازانیلماسیندا شاعیرلرین بؤیوک رولو وار. کیمسه بونا اعتراض ائدرسه، گؤیده گونشی دانمیش کیمی اولار. بو گونون ادبیاتی یازیچی‌دان رئپورتیور کیمی چئویک‌لیک، دینامیزم، رئفلئکتیو تفکّر طلب ائدیر. ائکستریم شعرلر یازیلمالیدیر. حئکایه‌لری وئرلیبر فورماسیندا یازماق داها ائفئکتیودیر. قیسا و اوپئراتیو ژانرلاردا یازماق آرتیق زامانین قاچیلماز طلبی‌دیر. بو قیسا متن‌لرده دؤورون، زامانین منظره‌سی گؤرونمه‌لیدیر. ناظیم حیکمتین «اینسان منظره‌لری» کیمی... اینسان منظره‌لری ابدی‌دیر...#کنعان_حاجی#ادبیات_ائوى @AdabiyatEvi