#فیلم_تانیتیمی فیلم آدی: اؤلومدن قاییتما یازیچی: #احمد_یوسفی #ادبیات_ائوى @AdabiyatEviاؤلومدن قا

#فیلم_تانیتیمی فیلم آدی: اؤلومدن قاییتما یازیچی: #احمد_یوسفی #ادبیات_ائوى @AdabiyatEviاؤلومدن قاییتما(The Revenant ۲۰۱۵): اؤلوم ایله شاهمات اوینایان قهرمانین دَییشمه‌سی بو فیلم ۲۰۱۵-جی ایلده ABŞ-ده اولان هالیوودون استحصالی‌دیر. اثر آلئخاندرو گونزالئز اینیارریتو رئژیسورولوغو ایله اکرانلاشمیشدی. اثرین فارسجا آدی «برخاسته از گور/بازگشته/جان یافته» ترجمه اولونموشدور. اثرین سناریسی مایکل پانکین عینی‌آدلی رومانی اساسیندا سیتات اولاراق آلخاندرو اینیاریتو و مارک اسمیت طرفیندن یازیا آلینمیشدیر. فیلمده لئوناردو دی‌کاپریو، تام هاردی، اویا پوولتر و دومنال قلیسون رول آلمیشدیلار. فیلمین پرئمیئراسی ۲۰۱۵-جی ایلین دکابر ۱۶-ندا چین‌ین TCL کینوتئاتر مرکزینده باش توتموشدو. آنجاق همن ایلین دکابرین ۲۵-ده ABŞ-ده نمایش اولونموشدور. آرتیق ۲۰۱۶-جی ایلین یانوارین ۸-ده ده دونیا مقیاسیندا نمایشینه پرده‌سینه چکیلمیشدی.آیریجا IMDB سایتندان ۸/۱ نمره‌نی ده قازانمیشدیر. آلئخاندرو گونزالئز اینیارریتو-نون اؤلومدن قاییتما-فیلمی ایلک باخیشدا وحشی طبیعته ساغ قالماغا چالیشان بیر انسانین و انتقام آختاران بیر آتانین حکایه‌سی‌دیر. لاکین فیلمه یالنیز حادثه‌لر سیلسیله‌سی کیمی باخدیقدا اونون اساس درین‌لییی گؤرونمور. فیلم سوژئت، میف، آرخئتیپ، سیموول و مدنی قارشیدورما سویّه‌لرینده اوخونا بیلن مرکّب بیر اورنامنت یارادیر. فیلمین مرکزینده هوقه/هیوق گلاسس(Hugh Glass) دایانیر. اونون حکایه‌سینی جوزف کئمپبئل‌لین کلاسیک میفولوژی قهرمانین سیاحتی کیمی اوخوماق مومکوندور. لاکین بورادا مهم فرق قهرمانین سیناق‌لاردان کئچیب اوّل‌کی وضعیّتینه قایتماماغی‌دیر. او، اؤلومون سرحدلریندن کئچه‌رک دّییشمیش حالدا گئری قاییدیر. فیلمین سوژئتی انسانین طبیعت‌له قارشیلاشماسی، انسانین انساندان انتقام آلماسینا موتیوه چئویریلیر، اما بوراداجادا قالماییر قهرمان اؤز کؤلگه‌سیله ده ساواشماسیلا سونا چاتیر. فیلمین باشلانغیجیندا گلاسس اووچو ائکسپئدیسیاسی‌نین عضوودور. اونون اوغلو هاوک‌لا مناسیبتی سوژئت‌ین ائموسیونال اساسینی تشکیل ائدیر. عینی زاماندا فیتزگئرالد‌لا آراسیندا یارانان گرگین‌لیک گله‌جک کونفلیکتین توخوم‌لارینی سَپیر.  آیی‌نین گلاسسا هجومو سوژئتین ایلک بؤیوک دؤنوش نقطه‌سی‌دیر. او، آغیر یارالانیر و آرتیق ائکسپئدیسیانین نرمال حرکتینه مانع اولور. لاکین اصل دراماتیک دؤنوش هاوکین اؤلدورولمه‌سی و گلاسسین اؤلومه بوراخیلماسی ایله باش وئریر. بورادان سونرا فیلمین اساس کونفلیکتی دَییشیر. قهرمانین طبیعت ایله مبارزه‌سی بیتیر. آنجاق بو مبارزه گلاسس ایله فیتزگئرالدین آراسیندا اولان مسئله چکیلیر. بو قارشیدورماسی طبیعتین قانونااویغونلوغو ایله علاوه گلیر. بئله‌لیک‌له، گلاسسین مقصدی اوّلجه ساده‌جه ساغ قالماق‌دیر. سونرا ایسه بو ساغ قالماق اونو اوج آلماق ایسته‌مه‌یه چئوریلیر. سوژئتین استقامتی؛ عادی حیاتدان باشلاییر، اونون آییی هجوم ایله سوروکله‌نیر و آرتیق یارالانیر، اوغلو اؤلور. آنجاق یئنیلمه‌ییب حیاتا قاییدیر. اما فرق‌لی انسان اولاراق انتقامینی آلیر. آنجاق فیلم سوژئتی بئله سخئم‌لشدیرمک اولار. بو استقامتین ماراق‌لی خصوصیاتیندان اونون خارجی و داخلی کونفلیکت‌لری‌نین پارالل گئدیشاتی‌دیر. گلاسس هم طبیعت‌له، هم دوشمن‌له، هم ده اؤز داخیلینده‌کی آغریسی، کؤلگه و نفرت‌له مبارزه آپاریر. گلاسس فیزیکی اولاراق اؤلمور، اما اوّلکی گلاسسین بیر خیصّه‌سی همین نقطه‌ده اؤلور. گلاسین اؤلوم سینیرینا قدر گئدیر و اورادان کارکتری دییشه‌رک گئری قاییدیر. بو موتیو مختلف مدنیّت‌لرده فرق‌لی فورمالارادا گؤرونور. قهرمان اؤلومه یاخین‌لاشیر، اونونلت قارشیلاشیر، لاکین هله‌لیک اؤلومون الیندن ساغ چیخیر. بونو متافوریک شکیلده «اؤلومله شاهمات اویناماق» آدلاندیرماق اولار. شاهمات بوردا رئال اویون دئییل. بو، انسان‌لا اؤلوم آراسینداکی قارشیلاشمانین متافوراسی‌دیر. بو اؤلومسولوق مختلف ادبیّتیمیزدا یازیا آلینیب‌دیر. آنجاق انسان اؤلومو یالنیر موقّتی اولاراق گئری چکیلیر. بونا گؤره میفولوژی قهرمانین ان بؤیوک رقیبی چوخ واخت کونکرئت دشمن دئییل، اؤلوملولپیون اؤزودور. بوردا نیچه‌نین مشهور آفوریزمی ایله علاقه یارالتماق مومکوندور: «منی اؤلدورمه‌ین هر شئی منی داها گوجلو ائدیر» گلاسسین بوتون سیاحتی بو فیکیرین دراماتیک فورماسینا بنزه‌ییر. حادثه‌لرین دراماتورگیاسی قهرمانین بدنینی و روحونو سیندیریر، اما عینی زاماندا اونو اوّلکی وضعیّتیندن چیخاریر. لاکین نیچه‌نین فیکرینی ساده‌لشدیرمک اولماز. مسئله عذابین اؤزونون فایدالژ اولماسی دئییل. اساس مسئله انسانین قارشیلاشدیغی سیناقدان دییشه‌رک چیخماسی‌دیر. بوردا طبیعت مهم سیموولدور. نیه‌کی اوندا اولان؛ مئشه، قار، چای، داغ و حیوان‌لا. گلاسسا قارشی خصوصی نفرت بسله‌میر. طبیعت ساده‌جه موجوددور.