انگلیسجه فیلمین آدی «Human, Space, Time And Human» فارسجادا «انسان، فضا، زمان و انسان» ترجمه اولونوب. بیز ده آذربایجان تورکجه‌سینده «انسان، مکان، زامان و انسان» آدین اویغون گؤردوک. بو اثر کیم کی-دوکون سناریس و رئژیسورلوغو ایله ۲۰۱۸-جی ایلده جنوبی کره سینماسیندان…متافوریک اولاراق، گمی‌نین فیرلانماسی و اونون داخیلینده انسان‌لارین بیر-بیری‌له یاراتدیغی حادثه‌لری‌نین استقامتینده ایل‌لرله گزیشمه‌سی، باشلیجا بو حادثه‌لر مختلف یئر کوره‌سی‌نین اوزرینده برپا اولماغینا باخمارایاق اونسوز دا انسانین دؤیوش میدانلاریندا قانی تؤکولدویونو بو گونکو انسانین سرانجامینی تمثیل ائدیر. گمی کوسمیک گمی‌یه چئوریلدیکده، انسان‌لارین اکسترنال قیتلیق و هده‌لی شرایطی ایله قارشی‌لاشدیق‌لاری زامان، اونلار آیری بیر وحشی-ییرتیجی موجودلاردان چوخ دا فرق‌لنمیرلر. بو وضعیت، جورجیو آگامب‌نین (ایتالیا فیلسوفو) «استثنا وضعیّتی» نظریّه‌سی ایله اویغون گلیر. بورادا انسان‌لار «چیلپاق حیات‌دا»، قانوندان، نظامدان و یا اخلاق‌دان کنار یئرده دورورلار.آگامبن، «هوماساکر» کونسپسیاسیندان بحث ائدیر. او، هوموساکرین قدیم رومایا عاید اولدوغونو ایضاح ائدیر. رومادا انسان‌لار، اویغونسوز حرکت ائدن و جمعیّتین تابولاریندان بیرینی پوزاندا، بو سبب‌دن بوتون وطنداش و انسان حقوقلاریندان محروم اولوردولار. آیریجا هيچ بیر قانون ایله او انسانین یاشاماق حقوقوندان مدافعه ائده بیلمزدیرـآگامبن وضعیّتی، اساسا هوموساکرین اؤلدورولوب ایشکنجه وئریلمه‌سی و بوتون حقوق‌لاریندان محروم اولدوغونو آشکار ائدیر. آنجاق بو وضعیّت "استثنا وضعیّتی" آدلاندیریلیر.اتک یازی: اثر، استراسبورگ آوروپا فیلم فئستیوالیندا اَن یاخشی اوزون فیلم بین‌الخالق بدیعی فیلم کیم کی-دوک قیزیل اوختاپوس مکافاتینا لاییق گؤرولموشدور. اثرده آمپلوا (هنری رول‌لاری) اولان‌لار: مینا فوجی «حوا»نین رولونو. جانگ گیون سوک «آدم»، آن سونگ کی «قوجا سیرلی کیشی»، لی سونگ جائه، ریو سونگ بوم آد آپارماق اولار. اثرده، گالیورین سیاحت‌لرینده‌کی لاپوتا و نوحون گمی‌سینه داخیل اولان حیوان‌لار آللئقوریا اولاراق ایشلنمیشدیر. اثرده، مختلف مدنی و دینی مئتافورالاردان اوزونده بیر تول پرده کیمی استفاده اولونموشدور. گمی اؤزو اثرده بیر سیموول اولاراق بسله‌نیر، اما سناریودا کارکتری مختلف دَییشیک‌لره معروض قالیر. اوّلجه دونانمادیر، سونرا ایلنجه‌لی گمی، سونرا اوزَن گؤیده گمی و نهایت دیستوپیک گمی‌یه چئوریلیر.#احمد_یوسفی#ادبیات_ائوى @AdabiyatEvi