سوژئتین هر حادثه‌سینده طبیعت سوسور. بو باخیمدان اثر اگزیستانسیال دوشونجه‌یه یاخینلاشیر. انسان دونیاد

سوژئتین هر حادثه‌سینده طبیعت سوسور. بو باخیمدان اثر اگزیستانسیال دوشونجه‌یه یاخینلاشیر. انسان دونیادان معنا و جواب گؤزله‌ییر، لاکین طبیعت اونا حاضیر معنا وئره بیلمه‌ییر. بو عینی دونیانین بؤیوک یازیچی‌سی کامونون دوشونجه‌لرینده تقدیم اولونور؛ «طبیعت اخلاقسیز دئییل؛ بلکه او اخلاقدان کناردادیر» کامو اینانیردی‌کی:«انسان همین طبیعتین ایچینده اؤز معناسینی، سئوگی‌سینی، نفرتینی و عدالت آنلاییشینی یارادیر.».اثرده آیی‌نین هجومو ساده‌جه ماجرا ساحه‌سی دئییل. آیی گلاسین کهنه حیاتیندان آیریلماسی‌نین سیموولودور. هجومدان سونرا او آرتیق اوّلکی اووچو، آتا و ائکسپئدیسیا عضوو دئییل. او اؤلومون سرحددیندن کئچمیش انساندیر. بو سبب‌دن آیینی اؤلوم و یئنیدن دوغولوش آراسینداکی کئچید کیمی اوخوماق مومکوندور. هاوک ایسه سئوگی‌نین و انسان‌لیغین رمزی‌دیر. گلاسسین اوغلو هاوک فیلمده یالنیز سوژئتین بیر پرسوناژی دئییل. او، گلاسسین انسان‌لیغی‌نین مهم طرفینی تمثیل ائدیر. قهرمان اوغلونو الدن وئرنده، او بوتون حیاتینداکی سئوگی‌سینی حتّی گله‌جک یارانما امکانی‌نین دا بیله ایتیریر. قهرمانی ایره‌لی آپاران اساس قوّوه انتقام‌دیر. بو فوندا فیلم ایکی حیصّه‌یه بؤلونور. باشلیجا بو ایدئیا، فیلمین پیسخولوژی ایستروکتورونون اساسینی تشکیل ائدیر. آنجاق فیلم بیر گیزلی حیصّه‌ ده وار. آمریکانین چوخ چاخناشمالی مدنیّتی‌نین ایرلری فیلم‌ده گؤرنونن تصویرلردندیر. کلاسیک وئسترن‌لرده یئرلی آمریکالی‌لار چوخ واخت ساده‌جه «وحشی دوشمن» کیمی گؤستریلیردی. اما اثرده همن ایستئرئوتیپی-کلیشه معیّن قدر دَییشیر. یئرلی اهالی(قیزیل دری‌لر) ده اؤز عائیله‌سی، ایتکی‌سی، مقصدی و عدالت آنلاییشی اولان سوبیئکت‌لر کیمی تقدیم ائدیلیر. خصوصی‌له پاواقانین خطّی گلاسیین حکایه‌سی اوغلونون آرخاسینجا گئدیر. پاواقا ایسه آتاسی‌نین طالعه‌یی ایله باغلی حرکت ائدیر. بئله‌لیک‌له ایکی فرق‌لی مدنیّت آراسیندا مهم اوخشارلیق یارانیر. مدنیّت فرق‌لی اولسادا، انسانین ایتکی قارشیسنداکی آغریسی عینی‌دیر. آنجاق بو بیر راسیستی باخیش اولا بیلمز. فیلمده ایکی مدنی مناسیبت مقایسه مقامیندا اؤزون گؤستریر. بیر طرفده طبیعت داها چوخ رئسورس-منبع، اوو، خز تجارتی و منفعت کیمی‌دیر. دیگر طرفده حیات مکانی، روحانی دونیا و انسانین وارلیغی‌نین بیر حیصّه‌سی‌کیمیتقدیم اولونور. گلاسسین بو مناسیبته ییرتیجی طبیعت داها یونگون دئدییی کیمی بوندان اوّل اونون کؤلگه‌سینه چئوریلیر. آنجاق آغیر روحی سیناقدان سونرا طبیعتین قانون‌لاری ایله بیرلشیب انتقام اونون کؤلگه‌سی اولور. دئمه‌لی بو استقامتده روحی دّییشمه‌لره معروض قالیب. ایچینده‌کی دییشیک‌لره ساواشا قالخیر و بو آرتیق اونون اصیل کؤلگه‌سی‌دیر. بو استقامتده داها قهرمان دوشمنینین کارکترینه چئوریلمه‌ییر. بوراداجا ایسپیرال حرکت اینترآکتیودیر. قهرمان گئری قاییدیر، اما عینی آدام کیمی باشلانغیج نقطه‌یه یوخ، چونکی قهرمان دوز خطّ‌ده حرکت ائتمه‌ییر. باشلیجا بو نقطه‌ده قهرمان باشقا شعور سویّه‌سینده‌دیرماراق‌لی قیدلر: اثرده رولو اولان دی‌کاپریو وئگئتاریان-گیاه‌خوار اولدوغونا باخمایاراق رول اویناماق اوچون چیی جامیشین قارا جییه‌رینی یئییب. حتّی عنعنه‌وی یئرلی معالجه اوصول‌لارینی اؤیرنیب. آیریجا تونقال قالماق اوچون، یئرلی اهالی ایله یاشاییب اونلارین ایکی دیلینده اؤیره‌نمیشدی. باشلیجا بو بؤیوک جهد ایسته‌ییر. او، بو اثرده اینجه آمپلوا یاراتماق اوچون چکدییی عذابلارا معروض قالیب، لاکین بو فیلم‌ده آکتیورلوق ائتمک کاپریو حیاتیندا اَن چتین پراکتیکی حساب ائدیر.اثر ۸۸-جی اوسکار مکافات‌لاندیرما مراسیمینده ۱۲ کاتئقوریادا اَن چوخ نومیناسیا ایله اَن یاخشی فیلم اولدو و اَن یاخشی رئژیسور، اَن یاخشی اوپراتور-فیلمبردار و اَن یاخشی آکتیور مکافات‌لاری دا داخیل اولماقلا اوچ مکافات قازاندی.#احمد_یوسفی #ادبیات_ائوى @AdabiyatEvi