#آه__آراز!بیر لزگی دؤیونور ایچیمده منیم،بیر یانیق کرمی سنین سسینده.قوردلا قیامته قالاجاغام من،کؤپک‌ل

#آه__آراز!بیر لزگی دؤیونور ایچیمده منیم،بیر یانیق کرمی سنین سسینده.قوردلا قیامته قالاجاغام من،کؤپک‌لر هوروشور یاش نفسینده.بیر قیلینج گؤیَریر الیمده منیم،آغ بایراق بیچیلیب سنین بویونا.قانلی ال‌لریمی یوماق ایسته‌سم،گلیب چیرپاجاغام سنین سویونا.یوواسی داغیلان کؤرپه لاچینیساوالان داغینا حسرت ائیله‌دینسویوق بولاق‌لارین آندی تک دورو،ایچدییین قان‌لاری بیلیم نئیله‌دین.دَریلمک ایسته‌ییر منیم الیم‌لهگنجه چؤل‌لرینده نانا لَـله‌ییر«شوشانین داغلاری باشی دوماندی»ایچیمده بیر سورگون اوزان سؤیله‌ییر.آغلاما، یئنیلمه، دوشمان‌لار باخیرقوی گیریم دالغانا سنله چاغلاییمگؤزونون یاشینی کؤکسونه هوپدورآغلاما آرازیم! دور من آغلاییم.سندن کئچه‌جه‌یم بیر گون بیلیرمدیلیمده قورقودون قاچاق تورکوسوبایقوش جسدیندن کئچه‌جه‌‌یم منآیاغیم آلتیندا تابوت کؤرپوسو!..#آتیلا_کیشی‌زاده#ادبیات_ائوى @adabiyatevi