تورک میفولوگیاسیندا اومای آنا #شاهین_مرادی #ادبیات_ائوى @AdabiyatEvi.تورک میفولوگیاسیندا «اومای آ

تورک میفولوگیاسیندا اومای آنا #شاهین_مرادی #ادبیات_ائوى @AdabiyatEvi.تورک میفولوگیاسیندا «اومای آنا»: اومای آدی‌نین کؤکو اصلینده «اومماق، دیله‌مک» دئمکدیر. مغول دیلینده اومای، «رحم و مهربانلیق» آنلاملی‌دیر. اومای آنا واردیرسا، دئمک حیات دا وار.یاخشی‌لیق تانریچاسی/ الهه‌سی. یاخشی‌لیغی سیمگه‌له‌ین قوتلو و مقدس بیر وارلیق‌دیر. بعضاً یاشام تانریچاسی اولاراق دا تانینمیشدیر. دوغولان اوشاق‌لاری بَلیرله‌ییر. اوچ بوینوزلو اولاراق تصویر اولونور. آغ رنگده گئییمی گؤزه چارپیلیر و یئره قدر اوزانان گوموش ساچ‌لاری واردیر. اطرافینا ایشیق ساچار. گؤرکمی اورتا یاشلی‌دیر. قوش قیلیغینا گیره بیلیر و قانادلی‌دیر. یاشام آغاجی‌نین صاحبی‌دیر. یئر اوزونه برکت داغی‌دیر. آجیقلی زامان‌لاردا انسان‌لاری قورخویا سالا بیلیر. اصلینده اوشاق‌لارین قوروقچوسودور. اوشاق‌لاری اولمایان آتا-آنا، اومای آنایا قوربان دئییر. بویلو قادین‌لاری و سوت وئرن آنالاری دا قورویور. گؤی اوزونده یاشایار، آنجاق بعضاً یئر اوزونه ده گلر. یانیندا بیر جئیران و یا ظریف بیر مارال‌لا گزدییی سؤیله‌نیر. تئز-تئز اوشاق‌لاری اؤلن ائولر، اومایین حمایه‌سینده اولورلار یعنی او ائولری ده قورویور و بو حال‌لاردا اؤزونو «قارا اومای» خطاب ائدیر. «کئچل اومای/ کَل اومای» آدلاندیریلدیغی دا معیّن‌دیر. آنجاق چکیلن تصویرلرده و بیر سیرا یازی‌‌لاردا اوزون ساچ‌لاری اولدوغو بللی‌دیر. چونکو کئچل‌لیک/ کَل‌لیک میفولوژی ساحه‌سینده بیر گوج و ذکاء سیمگه‌سی‌دیر. ماوی و یا آغ قوش قیلیغینا گیره بیلیر. آدی‌نین باشقا واریانتی ایسه «هومای»‌دیر.  و بو اوزدن «هوما/ هُما قوشو» آدی ایله ده مشهوردور. فارس دیلینه «هُما» کیمی تورک دیلیندن یول تاپمیش‌دیر. اومای آنا/ هومای آنا، هر زمان تورک اولان انسان‌لارین اوره‌یینده و کولتور- ادبیاتیندا یاشامیشدیر و هله ده یاشاییر. یونوس امره، دئییر:«عنایتدیر اونون ایشی آنلاماز، دَیمه بیر کیشیسن بیل کی، بو‌ هومای قوشو عاشق‌لرین دؤلتی‌دیر».و یا موللا جمعه یازیر: اوف، سنی گؤرن دئییر،هومای قوشون بالاسی‌دیر...یاقوت تورک‌لری‌نین آراسیندا، اومای آنا، آیسیت آنا اولاراق تانینیر. آغ شامان، اوشاغی اولمایان قادینا بیر مراسم قوروب و آیسیته دوعا ائدر. اومای آدی، اورخون کتیبه‌لرینده وار. تونیوکوک یازیت‌لاریندا ۳۸- جی سطیرده «گلن‌لر زور دئدیلر، آنجاق حس ائتمه‌دیلر. تانری اومای، مقدّس یئر و سو یاردیمچیسی وئردی و...» کیمی گلیر. حسنلو تپه‌سیندن تاپیلان «حسنلو جام»دا، بوتون اوشاق‌لار اومای آنانین حمایه‌سینده دورورلار.#شاهین_مرادی#ادبیات_ائوى @AdabiyatEvi